section_heading: Životopis
paragraph_text: Krajem 1950-ih, Jim Henson je pravio lutke od stare odjeće svoje majke i loptica za stolni tenis. S ovim lutkama nastupio je na lokalnom TV-programu u Washingtonu. Postaje poznat 1969. s dječjim programom Ulica Sezam (Sesame Street), u kojem su voditelji bile dvije lutke; Bert i Ernie. Program je bio vrlo uspješan. Henson je preselio 1975. u Englesku gdje je napravio program The Muppet show u kojem je predstavio veliki broj tzv. Muppeta. Sam Hanson je predstavljao, uz pomoć svojih ruku i svoga glasa, nekoliko lutaka. Program je prikazivan u više od 106 zemalja s oko 206 milijuna gledatelja. Ukupno je snimljeno 120 epizoda 25-minutnih epizoda u periodu 1976. – 1981. Muppeti se pojavljuju i u nekoliko igranih filmova. Prvi film s lutkama iz Muppet showa snimljen je 1979. godine.